*Para o actual equipo de LEB Ouro, véxase Bàsquet Girona.*
O **Club Bàsquet Sant Josep** foi un club profesional de baloncesto da cidade de Xirona (Cataluña). Fundado en 1962, en 1989 a entidade converteuse en Sociedade Anónima Deportiva (SAD) e adoptou o nome de **Club Bàsquet Girona**. Entre 1987 e 2008 competiu na Liga ACB. Após a finalización da temporada 2007−2008, a súa mala situación económica levou á disolución da SAD e a anunciar que o club se ía a dedicar exclusivamente á potenciación do baloncesto base.

Con todo, tras unhas rápidas negociacións, e a pesar de que o prazo xa concluíra, a Federación Española de Baloncesto permitiu que o equipo se inscribise, recuperando novamente a súa denominación orixinal de Club Bàsquet Sant Josep, na LEB Bronce para a temporada 2008−2009. Na temporada 2009−10 consegue praza na LEB Ouro tras comprar a praza do CB Vic. Con todo, tan só se mantén tres anos na categoría. En abril de 2013 o club anuncia a súa disolución por mor de problemas económicos.

Historia
--------

O Sant Josep foi fundado en 1962 por Ramon Sitjà. En 1987, coa ampliación da Liga ACB a 24 equipos, o club chega por vez primeira á elite do baloncesto español. Un dos requisitos para participar na máxima categoría era a conversión en Sociedade Anónima Deportiva (SAD), proceso que culminou en 1989 en onde adoptou o nome de Club Bàsquet Girona. Na temporada 1988−89, o club queda no posto 23º e descende. Porén, compra a praza vacante que aparece na ACB após a fusión do Cacaolat Granollers e o Grupo IFA Español. Esta compra de praza supuña tamén unha praza na Copa Korać, producíndose así o debut europeo do club despois dun descenso.

Tras varios anos de loitas pola permanencia, na temporada 2005−06 chega ao club a inmobiliaria Akasbayu. Co novo patrocinador chegan ao club xogadores como Raül López, Fran Vázquez, Roberto Dueñas, Arriel McDonald, Dainius Šalenga ou Samoh Udrih. Coas novas fichaxes o club acada a 7ª posición, a cal era até o momento a súa mellor clasificación na historia. Na seguinte temporada o club suma ao seu elenco a Marc Gasol, Gregor Fučka e Bootsy Thornton. Isto leva ao club a acadar a 5ª posición en ACB e a gañar o EuroChallenge. Con todo, o 25 de xullo de 2008 o club anuncia que non pode facer fronte a unha débeda xerada de 6,5 millóns de euros e disolve a Sociedade Anónima Deportiva.

Na seguinte temporada o club adopta o seu nome orixinal, CB Sant Josep e consegue o permiso da Federación Española de Baloncesto para disputar a LEB Bronce, cuarta categoría do baloncesto español. Na seguinte temporada o club compra unha praza na LEB Ouro, segunda categoría, onde permanece tres temporadas. Na última temporada en LEB, 2012, o club anuncia que non pode facer fronte ao pago das nóminas e en 2013 anuncia a súa disolución definitiva.

Patrocinios
-----------

Por motivos de patrocinio, o club tivo diversos nomes ao longo da súa historia:

* **Valvi Girona** (1987−1998)
* **Girona Gavis** (1998−1999)
* **Casademont Girona** (1999−2005)
* **Akasvayu Girona** (2005−2008)
* **Sant Josep Girona** (2008−2010)
* **Girona FC** (2010−2012)
* **Sant Josep Girona** (2012−2013)

Xogadores
---------

### Destacados

* España Nacho Biota
* España Pere Capdevila
* España Josep Cargol
* España Quim Costa
* España Roberto Dueñas
* España Toni Espinosa
* España Xavi Fernández
* España Germán Gabriel
* España Marc Gasol
* España Rafael Jofresa
* España Tomás Jofresa
* España Pablo Laso
* España Raül López
* España Josep Maria Margall
* España Román Montañez
* España Quique Moraga
* España Jordi Pardo
* España Juan Rosa
* España Carlos Ruf
* España Víctor Sada
* España Fernando San Emeterio
* España Herminio San Epifanio
* España Francesc Solana
* España Jordi Trias
* España Fran Vázquez
* Alemaña Ademola Okulaja
* Arxentina Federico Kammerichs
* Bélxica Éric Struelens
* Croacia Dalibor Bagarić
* Eslovenia Gregor Fučka
* Estados Unidos Danya Abrams
* Estados Unidos Michael Anderson
* Estados Unidos Wallace Bryant
* Estados Unidos Michael Curry
* Estados Unidos Tyrone Ellis
* Estados Unidos Adam Keefe
* Estados Unidos Darryl Middleton
* Estados Unidos Terrell Myers
* Estados Unidos Andrew Panko
* Estados Unidos Reggie Slater
* Estados Unidos Kevin Thompson
* Estados Unidos Andy Toolson
* Estados Unidos Shaun Vandiver
* Estados Unidos Matt White
* Estados Unidos Jimmy Wright
* Francia Stéphane Dumas
* Lituania Dainius Šalenga
* Montenegro Duško Ivanović
* Serbia Marko Kešelj
* Serbia Marko Marinović

Palmarés
--------

**FIBA EuroChallenge**

* **Campións (1)**: 2007

**Liga Catalá**

* **Campións (2)**: 1996, 2006
* *Subcampións (1)*: 2007

Historial
---------

| Ano | Nivel | Liga | Pos. | V–D | Copa do Rei | Outras copas | Competicións europeas |
| --- | --- | --- | --- | --- | --- | --- | --- |
| 1983–84 | 3 | 2ª Div. | 1º |  |  |  |
| 1984–85 | 3 | 2ª Div. | 10º |  |  |  |
| 1985–86 | 3 | 2ª Div. | 5º |  |  |  |
| 1986–87 | 2 | 1ª Div. B | 12º | 16–18 |  |  |
| 1987–88 | 2 | 1ª Div. B | 7º | 28–16 |  |  |
| 1988–89 | 1 | ACB | 23º | 17–27 | Oitavos de final |  |
| 1989–90 | 1 | ACB | 18º | 18–21 | Cuartos de final | **3** Copa Korać | 2R | 3–1 |
| 1990–91 | 1 | ACB | 9º | 20–20 |  |  |
| 1991–92 | 1 | ACB | 13º | 19–22 | Cuartos de final |  |
| 1992–93 | 1 | ACB | 16º | 12–21 | Primeira rolda |  |
| 1993–94 | 1 | ACB | 17º | 12–20 | Segunda rolda |  |
| 1994–95 | 1 | ACB | 17º | 18–25 |  |  |
| 1995–96 | 1 | ACB | 11º | 19–19 |  |  |
| 1996–97 | 1 | ACB | 14º | 14–20 |  |  |
| 1997–98 | 1 | ACB | 12º | 14–20 |  |  |
| 1998–99 | 1 | ACB | 8º | 18–19 |  |  |
| 1999–00 | 1 | ACB | 10º | 16–18 |  | **3** Copa Korać | SF | 11–1–2 |
| 2000–01 | 1 | ACB | 9º | 15–19 |  | **3** Copa Korać | 2R | 0–2 |
| 2001–02 | 1 | ACB | 11º | 17–17 |  |  |
| 2002–03 | 1 | ACB | 15º | 12–22 |  |  |
| 2003–04 | 1 | ACB | 13º | 15–19 |  |  |
| 2004–05 | 1 | ACB | 16º | 11–23 |  |  |
| 2005–06 | 1 | ACB | 7º | 19–19 | Cuartos de final |  |
| 2006–07 | 1 | ACB | 5º | 22–16 | Cuartos de final | **3** EuroChallenge | 1º | 16–1 |
| 2007–08 | 1 | ACB | 8º | 22–15 | Cuartos de final | **2** Copa ULEB | 2º | 12–5 |
| 2008–09 | 4 | LEB Bronce | 12º | 13–17 |  |  |
| 2009–10 | 2 | LEB Ouro | 9º | 19–20 |  |  |
| 2010–11 | 2 | LEB Ouro | 4º | 23–19 |  |  |
| 2011–12 | 2 | LEB Ouro | 12º | 16–18 |  |  |
| 2012–13 | 4 | EBA | 10º | 15–15 |  |  |

Notas
-----

1. ↑  "Se disuelve y quedará la base". *El Diario Vasco*. 26 de xullo de 2008.
2. ↑  "Ilustres veteranos para o rexurdir do CB Girona". Arquivado dende o orixinal o 02 de decembro de 2008. Consultado o 29 de maio de 2010.
3. ↑  "El Sant Josep tanca la parada". *Diari de Girona* (en catalán). 2013-04-23. Consultado o 2022-03-22.

Véxase tamén
------------

### Ligazóns externas

* Ficha na web da FEB

|  |  |
| --- | --- |
| Control de autoridades | 
* Wd: Q44010
* GEC: 0281820

 |